**OŠ TONE PERUŠKA PULA**

**POLJANA SV. MARTINA 6, PULA**

**VIJEĆE RODITELJA**

**Zapisnik s 3. sjednice Vijeća roditelja OŠ Tone Peruška šk.god. 2021./2022.**

**održane 09.03.2022.u prostorima škole U 18:00 h**

**Dnevni red:**

**1.Verifikacija zapisnika Vijeća roditelja s prethodne sjednice**

**2.Izbor zapisničara**

**3.Rasprava o analizi odgojno – obrazovnih rezultata na kraju 1.polugodišta školske godine 2021./2022.**

**4.Razmatranje i predlaganje mjera za poboljšanje rada u školi**

**5.Upoznavanje roditelja s novostima u vezi predavanja o kršenju dječjih prava u odgojno – obrazovnim ustanovama**

**6.Razno**

**Zaključci sa sjednice:**

1. U raspravi o analizi odgojno – obrazovnih rezultata na kraju 1.polugodišta školske godine 2021./2022., ravnatelj je iznio podatke da je disciplina učenika usko povezana s obrazovnim rezultatima. Tamo gdje je lošija disciplina, lošiji su i rezultati. Roditelji su mišljenja da se ne može sva odgovornost za nedisciplinu prebaciti na roditelje. Smatraju da je nastavnik educiran da održava disciplinu koja će omogućiti neometan rad u razredu. Ravnatelj je odgovorio da se problemi s pojedinim učiteljima najprije pokušaju riješiti s razrednikom.Ravnatelj je naglasio da se u suradnji sa stručnom službom škole radi na tome kako individualno pomoći djeci s negativnim ocjenama, a u cilju ispravka istih.

1. Roditelji su iznijeli problem organizacije dopunske nastave nulti sat, na koju neki učenici ne stignu zbog prijevoza.Ravnatelj je naglasio važnost suradnje roditelja i škole.

3) Kao mjeru za poboljšanje rada u školi roditelji su predložili volontiranje nekih roditelja koji su ujedno i nastavnici koji bi davali besplatne instrukcije djeci u školi. Ravnatelj je takav prijedlog odbio zbog komplicirane zakonske regulative.

4) Roditelji učenika osmih razreda su iznijeli problem kašnjenja informacija za upise učenika u srednje škole. Ravnatelj je obećao da će isto provjeriti s pedagoginjom.

5) Roditelji su iznijeli problem što neki učitelji i dalje ne puštaju učenike sa zadnjeg sata 5 minuta ranije, a kako bi stigli na autobus. Iako se od poslijednjeg Vijeća roditelja u tom segmentu situacija značajno popravila.

6) Postavljeno je pitanje satnice, odnosno blok satova. Pogotovo za matematiku i hrvatski. Roditelji su ukazali na problem zadržavanja koncentracije učenika toliko dugo, pogotovo ako se trajanje školskog sata vrati na 45 minuta.

7) Prilikom upoznavanja roditelja s novostima u vezi predavanja o kršenju dječjih prava u odgojno – obrazovnim ustanovama, ravnatelj je iznio podatke o održanom predavanju gospođe Kazije. Učitelji su predavanjem bili iznimno zadovoljni

8) Ravnatelj je iznio podatak da će se Dani otvorenih vrata vjerojatno održati u travnju, ili svibnju. Ovisno o epidemiološkoj situaciji. Potvrdio je da su individualne informacije za roditelje stavljene na stranice škole.

9) Ravnatelj je predložio, a roditelji su prihvatili otvaranje e-maila za grupu Vijeće roditelja.

Sjednica je završila u 19:30 h.